text: "Me biele drue, or me done congiet,
   Jou ai viers Diu mon coraige ficiet;
   Si werpirai et me tiere et men fiet,
   Et tot le liu ou chis grans palais siet
   Ke Diu ne pierge et le soie amistiet.
   Mes pére fait de moi mout grant peciet,
   Ki m’a dou siécle emboet et loiiet:
   Por un seul poi k’il ne m’a engigniet
   Et en infier ou plus parfont lanchiet.
   Dius te soit warde par le soie pitiet,
   Car jou m’en fui en escil a men piet."
  